Publication: Magyar Közlöny
Issue: MK-1998-81 (Year: 1998, Number: 81)
Era: 1990-2004
Section: a 146/1998. (IX. 9.) Korm. rendelethez
Paragraph Index: 345

1. A képzési cél Agrárszakemberek képzése, akik — az 1. számú melléklet 1. pontjában foglaltakra is tekintettel — a mezőgazdasági termelés, feldolgozás és gazdálkodás szaktudományaiban általános jártassággal rendelkeznek, egy-egy szűkebb szakterület elmélyültebb ismerői, az elméletben tanultakat alkotó módon tudják a gyakorlatban alkalmazni, és elsajátították a termelési technológiák szakmai fogásait, továbbá felkészültségük alapján képesek az önálló gazdálkodásra, a vállalkozások tervezésére, létrehozására, fejlesztésére; a mezőgazdasági ágazatokban használatos korszerű technológiák alkalmazására; piacképes mezőgazdasági termékek előállítására, feldolgozására és forgalmazására; a mezőgazdasághoz kapcsolódó kereskedelmi és gazdasági folyamatok elemzésére és irányítására, valamint a meglévő tudásanyaguk speciális ismeretekkel történő bővítésére, szaktanácsadási szolgáltatások végzésére.

Source: https://magyarkozlony.hu/hivatalos-lapok/83a415263c063aa70e023540d5fda3d07e18a7fa/dokumentumok/75a98b5ae125f712d5e3b3d719521cbf66bb3eeb/letoltes